327.18 STATUT GĦALL-EŻAMIJIET TAL-MATRKOLA U GĦAĊ-ĊERTIFIKAT TAL-EDUKAZZJONI SEKONDARJA L-AVVIŻ LEGALI 349 tal-2014. L-AVVIŻ LEGALI 349 tal-2014. 1. (1) It-titolu ta’ dan l-Istat ut hu l-Istatut għall-Eżamijiet tal-Matrikola u għaċ-Ċertifikat tal-Edukazzjoni Sekondarja. (2) " l-Eżamijiet" tfisser għamliet varji ta’ assessjar. 2. Applikabilità. Dan l-istatut għandu japplika mit-2 ta’ Ġunju 2014 ’il quddiem. 3. Ġenerali. (1) Għandu jkun hemm Eżami tal-Matrikola offrut f’żewġ livelli: fil-livell Avvanzat (AM) u fil-livell Intermedjarju (IM), u Eżami għaċ-Ċertifikat tal-Edukazzjoni Sekondarja (SEC). (2) F’kull sena għandu jkun hemm assessjar kontinwu u żewġ sessjonijiet tal-eżamijiet kif speċifikat fis-sillabi u fil-programmi ta’ tagħlim u assessjar. (3) L-Eżamijiet u l-assessjar kontinwu jkunu taħt il-kontroll ta’ Bord għall-Eżamijiet tal-Matrikola u għaċ-Ċertifikat tal-Edukazzjoni Sekondarja (Bord tal-MATSEC), maħtur skont l-artikolu 4(2). 4. Bord tal-Eżamijiet tal-Matrikola u għaċ-Ċertifikat tal-Edukazzjoni Sekondarja. (1) Il-funzjonijiet tal-Bord għall-Eżamijiet tal-Matrikola u għaċ-Ċertifikat tal-Edukazzjoni Sekondarja jkunu: (i) li jagħmel rakkomandazzjonijiet lis-Senat dwar ir-regolamenti meħtieġa għat-tmexxija xierqa tal-Eżamijiet u l-assessjar kontinwu; (ii) li jmexxi l-Eżamijiet u l-assessjar kontinwu skont ir-regolamenti approvati mis-Senat; (iii) li jagħmel rakkomandazzjonijiet li s-Senat dwarsillabi u programmi ta’ tagħlim u assessjar li jiġu ppreparati wara konsultazzjoni ma’ esperti fil-kurrikulu mill-iskejjel, id-Direttorati tal-Edukazzjoni, l-Università ta’ Malta (UoM), il-Kulleġġ tal-Arti, x-Xjenza u t-Teknoloġija (MCAST), u l-Istitut għall-Istudji Turistiċi (ITS), kif applikabbli; (iv) li jagħmel rakkomandazzjonijiet lis-Senat dwar il-ħatra ta’ panels, markers’ panels li jagħmel rakkomandazzjonijiet lis-Senat dwar il-ħatra ta’ panels għat-tfassil ta’ sillabi u programmi ta’ tagħlim u assessjar, papersetters panels u verifikaturi esterni u għall-istandards, kif applikabbli; (v) li jagħmel rakkomandazzjonijiet lis-Senat dwar il-materji kollha li għandhom x’jaqsmu mal-assessjaru mal-eżamijiet u dwar materji relatati li jiġu riferuti lilu; (vi) li jagħmel rakkomandazzjonijiet lis-Senat u lill-Kunsill għall-ħatra tal-MATSEC S upport Unit, b’setgħat eżekuttivi; u (vii) li jagħmel rakkomandazzjonijiet lill-Kunsill dwar finanzjament xieraq, inkluż proviżjon għall-MATSEC Support Unit. (2) Il-Bord għall-Eżamijiet tal-Matrikola u għaċ-Ċertifikat tal-Edukazzjoni Sekondarja għandu jkun magħmul minn tnax-il membru uchairman kif ġej: (i) Cha irman (ir-Rettur jew xi ħadd nominat minnu); (ii) tliet membri tal-istaffakkademiku maħtura mis-Senat tal-Università; (iii) żewġ membri maħtura mill-Kunsill tal-Istituti tal-MCAST; (iv) membru maħtur mill-Istitut għall-Istudji Turistiċi; (v) żewġ membri mid-Direttorati tal-Edukazzjoni maħtura mill-Ministru responsabbli għall-edukazzjoni; (vi) żewġ membri nominati minn, u minn fost, il-membri tal-Private Schools Association; (vii) id-Direttur Eżekuttiv tal-MATSEC Support Unit; u (viii) ir-Reġistratur. (3) Is-Segretarju tal-Bord ikun ir-Reġistratur jew xi ħadd nominat minnu. (4) L-għadd ta’ membri meħtieġ biex jifformaquorum huwa sebgħa. (5) Il-Viċi-Chairman għandu jkun maħtur mill-Bord għall-Eżamijiet tal-Matrikola u għaċ-Ċertifikat tal-Edukazzjoni Sekondarja minn fost il-membri maħtura skont il-paragrafu 4(2). (6) Il-membri jinħatru għal perijodu ta’ tlett snin, u l-ħatra tagħhom tista’ tiġġedded. 5. Regolamenti u Sillabi. Ir-Regolamenti magħmulin mis-Senat għall-eżamijiet li jwasslu għaċ-Ċertifikat tal-Matrikola u għaċ-Ċertifikat tal-Edukazzjoni Sekondarja u s-sillabi jew l-programmi ta’ tagħlim u assessjar għal kull suġġett normalment ikunu ppubblikati kull sena. Is-sillabi fil-Livelli Avvanzat u Intermedju normalment ikunu ppubblikati sentejn qabel l-assessjar finali. Is-sillabi u l-programmi ta’ tagħlim u assessjar fil-Livell SEC normalment ikunu ppubblikati tlettsnin qabel l-assessjar finali.